cyanic-selkie/wikianc huggingface dataset:
সোহিনী আলম
ক্যারিয়ার
thumb|রুনি স্কটের স্টেজে সোহিনী আলম (বাম থেকে ২য়) কন্ঠশিল্পী হিসেবে, সোহিনী গান গেয়েছেন নাচ, থিয়েটার এবং সিনেমার জন্য। তিনি ““ক্ষ”” এবং “লক্ষীটেরা” প্রধান কন্ঠশিল্পী। তিনি আন্তর্জাতিকভাবে বিভিন্ন স্টেজে, রেডিওতে এবং টেলিভিশনে কাজ করেছেন। সোহিনী কারুকাজ প্রতিষ্ঠান “কমলা কালেক্টিভ” এর প্রতিষ্ঠাতা সদস্য এবং ইভেন্ট কোম্পানী “রাগা টু রেগি” এর তত্ত্বাবধায়ক। সোহিনী প্রাথমিকভাবে নজরুল সঙ্গীতে উপর প্রশি”ক্ষ”ণ নেন, কিন্তু তার শাখা-প্রশাখা লোক সঙ্গীত, রবীন্দ্র সঙ্গীত এবং আধুনিক সঙ্গীতে ছড়িয়ে পড়ে। তিনি প্রধানত বাংলায় গান করেন কিন্তু এর শৈল্পিকদিক বিবেচনা করে তিনি বাংলা গানকে ইংরেজিতে রুপান্তর করে গান। ইংরেজি/স্প্যানিশে লক্ষী টেরা এবং ইংরেজি/হিন্দিতে কঞ্জুস-দ্য মাইজার (Kanjoos-The Miser), ডিক ইউটিংটন গোস বলিউড (Dick Whittington Goes Bollywood) এবং বলিউড সিন্ড্রেলা (Bollywood Cinderella) -তে গান করেন। তিনি তামিল ও রোম ভাষায় নাগিন সুরে গানও গেয়েছেন।
ব্যান্ডস
কিশোন-খানের একটি আফ্রো-কিউবান-বাংলা ব্যান্ড “লক্ষী টেরা”-র প্রধান কণ্ঠশিল্পী হিসেবে সোহিনী ২০১০ সালে ঢাকায় “সাউথ এশিয়ান গেমসের” সমাপনী অনুষ্ঠানে এবং ২০১১ সালে ঢাকা মিউজিক ফেস্টিভালে গান পরিবেশন করেন। ২০১১ সালে লক্ষী টেরা ব্যান্ডের সাথে তিনি WOMAD এ গান পরিবেশন করেন, “রুনি স্কট জায ক্লাব”-এর প্রধান স্টেজে দুইবার সঙ্গীত পরিবেশন করেন এবং ২০১২ সালে “বার্বিকান সেন্টার”-এ “আফ্রো-কিউবান অল স্টারস” খোলেন। সোহিনী লক্ষী টেরা ব্যান্ড থেকে দুইটি এলবাম বের করেন। একটি “নো ভিসা রিকোয়ারড” (No Visa Required) এবং অন্যটি “চে গুয়েভারার ডায়রী” (Che Guava's Rickshaw Diaries)। তার দ্বিতীয় এলবাম “চে গুয়েভারার ডায়রী” (Che Guava's Rickshaw Diaries) বিশ্ব সঙ্গীত ম্যাগাজিন “সংলাইন্স” (Songlines) এর মতামত দেয়। ম্যাগাজিনটি লেখেঃ
“This good-natured London-based collective are now widely acknowledged as an international force to be reckoned with.''
২০০৭ সালে অলিভার উইক’স এর সাথে সোহিনী ““ক্ষ”” নামের একটি ব্যান্ড গঠন করে। এই ব্যান্ডের অন্যান্য সদস্যরা হলেন, বেন হিলইয়ার্ড এবং ডেরেল স্ক্রাল। “ক্ষ” ব্যান্ড হারানো দিনের গানগুলো সমসাময়িক সুরে পরিবেশন করত। এই ব্যান্ডটি “অর্নব” সাথে ২০০৮ সালে “দৃষ্টিপাত” এর আয়োজনে লন্ডনে একটি কনসার্ট করে। “ক্ষ” তার প্রথম এলবামের জন্য কাজ করে এবং ২০১২ সালের মার্চে তারা রবীন্দ্রনাথ ঠাকুরের “আমার সোনার বাংলা” গানটি প্রথমে বের করে। ২০১২ সালে র ডিসেম্বরে, এই গানের ভিডিও প্রকাশ করা হয়। যা বিভিন্ন গণমাধ্যমে বিশেষ করে বাংলাদেশী সংবাদপত্র, টেলিভিশন চ্যানেল এবং রেডিওসহ অন্যান্য গণমাধ্যমে স্থান পায়। এর ফলে বাংলাদেশের প্রখ্যাত সঙ্গীত শিল্পীরা ব্যান্ডের এই গান নিয়ে অনেক আলোচনা করে, যা কিনা বাংলাদেশের জাতীয় সঙ্গীত। ২০১৩ সালের এপ্রিলে, “ক্ষ” ব্যান্ড “অ্যালকেমী ফেস্টিভ্যল” –এর অংশ হিসেবে সাউথ ব্যাঙ্ক সেন্টারের পার্সেল হলে সঙ্গীত পরিবেশন করে।
নাচ, থিয়েটার ও সিনেমার জন্য গান
সোহিনী কাজ এই চারটি প্রযোজনা সংস্থা কর্তৃক প্রসংশিত হয়েছিল। তার কাজ সম্পর্কে ডিক উইটিংটন গো’স বলিউড, দ্য স্টেজ লেখেনঃ “Alam creates a transcendent soundscape that taps as much into the spirituality as the silliness of this time of year.”
বলিউড সিন্ড্রেলায় তার পরিবেশনা সম্পর্কে “দ্য পাবলিক রিভিউ” লেখে। তা হলঃ “the key person in all of this was the singer...Sohini Alam, who sang for every single character as they mimed the words. What a powerful voice and what great use of styles, tone and register.”''
রেডিও, টেলিভিশন, স্টেজ শো এবং যৌথ পরিবেশনা
সোহিনীকে নিয়ে বিবিসি রেডিও কয়েকটি অনুষ্ঠান পরিবেশনা করেছে, যেমন World on 3, The Verb, Introducing with Tom Robinson, এবং বিবিসি এশিয়ান নেটওয়ার্কে টমি সান্ধু’র breakfast show। ২০১২ সালের লন্ডন অলিম্পিকসের সময় বিবিস লন্ডন, বিবিসি রেডিও বাংলা সার্ভিস এবং বিবিসি ৫ তে তার উপস্থিতি পরিক্ষিত হয়।
তাকে বাংলাদেশ ও যুক্তরাজ্যের বাংলা টিভি চ্যানেল যেমনঃ বাংলা টিভি, চ্যানেল এস, দেশ টিভি,এটিএন বাংলা এবং চ্যানেল আই তে বিভিন্ন অনুষ্ঠানে দেখা যায়। সাউথ এশিয়ান গেমসে তার পরিবেশনা সমগ্র দক্ষিণ এশিয়াতে প্রচারিত হয়। তিনি বাংলাদেশ, যুক্তরাজ্য, যুক্তরাষ্ট্র, সুইডেন এবং স্পেনে বিভিন্ন স্টেজে গান পরিবেশন করেছেন। সঙ্গীত দল “আমরা ক জন” এর অংশ হিসেবে, ২০০৩ এবং ২০০৮ সালে তিনি বোস্টনে দুইটি এবং ২০১০ সালে লন্ডনে বিশাল কনসার্ট করেছেন। তিনি ২০০৬ থেকে ২০০৯ সালের মধ্যে দৃষ্টিপাতের বিভিন্ন অনুষ্ঠানে অংশগ্রহণ করেছেন। ২০১০ সালে লন্ডনের বাংলা সংস্কৃতির বিশাল উৎসব বৈশাখী মেলাতেও তিনি গান পরিবেশন করেছেন।
সোহিনী ব্রিটিশ-এশিয়ান বংশীবাদক অরূন ঘোষের সাথে যৌথভাবে বিভিন্ন অনুষ্ঠানে পরিবেশনা করেছেন, যেমনঃ ডার্টিংটন ঠাকুর ফেস্টিভাল, দ্য ফিউশন এশিয়া ফেস্টিভাল এবং দ্য এলকেমী ফেস্টিভাল।  তিনি বাংলাদেশী শিল্পী লাবিক কামাল গৌরবের সাথেও কাজ করেছেন, তারা যৌথভাবে ২০১০ সালে তারা আর্টসে একটি সঙ্গীত অনুষ্ঠানও করেন। তিনি বাংলাদেশী বেসরকারী সংস্থা (NGO) ব্র্যাক কর্তৃক মুক্তিপ্রাপ্ত বাংলা গানের এলবাম “নারী” তেও গান গেয়েছেন।
ডিস্কোগ্রাফি
সোহিনী নিম্নের এলবামগুলো সঙ্গীত পরিবেশন করেছেন
দ্য লাস্ট কমান্ড (১৯২৮-এর চলচ্চিত্র)
দ্য লাস্ট কমান্ড (The Last Command) হল ইয়োসেফ ফন স্টের্নবের্গ পরিচালিত ১৯২৮ সালের মার্কিন নির্বাক চলচ্চিত্র। লায়োস বিরোর গল্প অবলম্বনে চলচ্চিত্রটির চিত্রনাট্য রচনা করেছেন জন এফ. গুডরিচ ও হারমান জে. ম্যাংকাভিৎস। এতে শ্রেষ্ঠাংশে অভিনয় করেন এমিল জ্যানিংস, যিনি একাডেমি পুরস্কারের ১ম আয়োজনে এই চলচ্চিত্র ও দ্য ওয়ে অব অল ফ্লেশ চলচ্চিত্রে অভিনয়ের জন্য শ্রেষ্ঠ অভিনেতার পুরস্কার অর্জন করেন। এছাড়া পার্শ্ব ভূমিকায় অভিনয় করেন ইভলিন ব্রেন্ট ও উইলিয়াম পাওয়েল। ২০০৬ সালে চলচ্চিত্রটি মার্কিন যুক্তরাষ্ট্রের লাইব্রেরি অব কংগ্রেস কর্তৃক "সাংস্কৃতিক, ঐতিহাসিক বা নান্দনিকভাবে গুরুত্বপূর্ণ" বিবেচনায় জাতীয় চলচ্চিত্র রেজিস্ট্রিতে সংরক্ষণের জন্য গণ্য করা হয়।
মূল্যায়ন
মুক্তির পর চলচ্চিত্রটি ইতিবাচক সমালোচনা অর্জন করলেও বক্স অফিসে আয় করতে ব্যর্থ হয়। বাণিজ্যিকভাবে ব্যর্থ হলেও চলচ্চিত্রটি শ্রেষ্ঠ মৌলিক গল্প বিভাগে একাডেমি পুরস্কারের মনোনয়ন লাভ করে এবং জ্যানিংস শ্রেষ্ঠ অভিনেতা বিভাগে অস্কার লাভ করেন।
মার্কিন নাট্যকার ও চলচ্চিত্র নির্মাতা প্রেস্টন স্টার্জেস দ্য লাস্ট কমান্ড-কে তার দেখা একমাত্র স্বয়ংসম্পূর্ণ চলচ্চিত্র বলে ঘোষণা দেন। লেখক ও চলচ্চিত্র সমালোচক লেওনার্ড ম্যালটিন চলচ্চিত্রটিকে চারে চার তারকা প্রদান করে বলেন, "এটি জীবনের উপলব্ধি ও হলিউডে কর্ম নিয়ে সুশোভিত একটি মনমুগ্ধকর গল্প।"
মুকেশ ভাট
মুকেশ ভাট (জন্ম: ৫ জুন ১৯৫২) হলেন একজন ভারতীয় চলচ্চিত্র প্রযোজক। তিনি একাধিক বলিউড চলচ্চিত্র প্রযোজনা করেছেন। তিনি মহেশ ভাটের ছোট ভাই এবং পূজা ভাট, রাহুল ভাট, শাহিন ভাট ও আলিয়া ভাটের চাচা। ১৯৮৬ সালে প্রতিষ্ঠিত চলচ্চিত্র প্রযোজনা প্রতিষ্ঠান বিশেষ ফিল্মসের সহ-মালিক। তার প্রযোজিত কয়েকটি উল্লেখযোগ্য চলচ্চিত্র হল আশিকি (১৯৯০), দিল হ্যায় কে মানতা নহি (১৯৯১), গুলাম (১৯৯৮), রাজ (২০০২), মার্ডার (২০০৪)।
প্রারম্ভিক জীবন
মুকেশ ভাট ১৯৫২ সালের ৫ই জুন বোম্বে রাজ্যের বোম্বে শহরে জন্মগ্রহণ করেন। তার পিতা নানাভাই ভাট (১৯১৫-১৯৯১) ছিলেন একজন গুজরাতি ব্রাহ্মণ এবং মাতা শিরিন মোহাম্মদ আলী ছিলেন গুজরাতি মুসলমান। নানাভাই হিন্দি চলচ্চিত্রের পরিচালক ও প্রযোজক ছিলেন এবং নানাভাইয়ের ভাই বলবন্ত ভাটও (১৯০৯-১৯৬৫) হিন্দি চলচ্চিত্র পরিচালক ছিলেন। মুকেশের বড় ভাই মহেশ ভাট একজন চলচ্চিত্র পরিচালক ও প্রযোজক।
মুকেশ নীলিমা ভাটকে বিয়ে করেন। তাদের এক কন্যা সাক্ষী ও এক পুত্র বিশেষ ভাট।
কর্মজীবন
মুকেশ তার ভাই মহেশের সাথে যৌথভাবে ১৯৮৬ সালে চলচ্চিত্র প্রযোজনা প্রতিষ্ঠান বিশেষ ফিল্মস প্রতিষ্ঠা করেন। এই প্রতিষ্ঠানের নামকরণ করা হয় তার পুত্র বিশেষ ভাটের নামানুসারে। তার প্রথম প্রযোজিত চলচ্চিত্র জুর্ম (১৯৯০)। বিনোদ খান্না অভিনীত চলচ্চিত্রটি সফলতা পায়নি। তিনি পরে গুলশান কুমারের সাথে যৌথভাবে প্রণয়ধর্মী আশিকি (১৯৯০) চলচ্চিত্র প্রযোজনা করেন। তার ভাই মহেশ ভাট পরিচালিত এবং নবাগত অভিনয়শিল্পী রাহুল রায় ও অনু আগরওয়াল অভিনীত চলচ্চিত্রটি ব্যবসাসফল হয়। আশিকি পরবর্তী বিশেষ ফিল্মসের ব্যানারে তার প্রযোজিত দিল হ্যায় কে মানতা নহি (১৯৯১) ও সড়ক (১৯৯১) চলচ্চিত্র দুটিও ব্যাপক সফলতা লাভ করে। এই দুটি চলচ্চিত্রে তার ভাইজি পূজা ভাট আমির খান ও সঞ্জয় দত্তের বিপরীতে অভিনয় করেন।
তাইওয়ান প্রণালী
তাইওয়ান প্রণালী (台湾海峡 থাইওয়ান হাইশিয়া) দক্ষিণ চীনের ফুচিয়েন প্রদেশ এবং পূর্ব চীন সাগরে অবস্থিত তাইওয়ান দ্বীপকে পৃথককারী একটি অগভীর সামুদ্রিক প্রণালী ও প্রশান্ত মহাসাগরের একটি বাহু। সবচেয়ে সংকীর্ণ অংশে এটি প্রায় ১৩০ কিলোমিটার প্রশস্ত এবং এটি সর্বোচ্চ ৭০ মিটার গভীর। প্রণালীটি দক্ষিণ-পশ্চিমে অবস্থিত দক্ষিণ চীন সাগরকে উত্তর-পূর্বে অবস্থিত পূর্ব চীন সাগরের সাথে সংযুক্ত করেছে। প্রণালীতে একটি দ্বীপপুঞ্জ আছে যার নাম ফেংহু দ্বীপপুঞ্জ (বা পেস্কাদোরেস দ্বীপপুঞ্জ)। প্রণালীর মূল চীনা ভূখণ্ড উপকূলে শিয়ামেন, ছুয়ানচৌ এবং ফুচৌ বন্দর শহরগুলি অবস্থিত। তাইওয়ান উপকূলে কাও-শিয়ুং বন্দরটি প্রধান। ১৬শ শতকের শেষভাগে পর্তুগিজ অভিযাত্রীরা প্রণালীটির নাম রেখেছিলেন ফরমোসা (“সুন্দর”) প্রণালী। তবে বর্তমানে পাশ্চাত্যে ও বিশ্বের সর্বত্র এটি তাইওয়ান প্রণালী নামেই পরিচিত। প্রণালীটি একটি তাইফুন ঘূর্ণিঝড়প্রবণ অঞ্চলে অবস্থিত।
পাইকান আকবরীয়া ইউসুফিয়া ফাজিল মাদ্রাসা
পাইকান আকবরীয়া ইউসুফিয়া ফাজিল মাদ্রাসা রংপুর জেলার গংগাচড়া উপজেলার একটি উল্লেখযোগ্য প্রাচীনতম আলিয়া মাদ্রাসা। এটি বর্তমানে ১৬২ বছরের পুরোনো একটি বিদ্যাপীঠ, যা এখনো রংপুর অঞ্চলে ইসলামি জ্ঞান প্রচারে ভূমিকা রেখে চলছে। এটি গংগাচড়া উপজেলার আলমবিদিতর ইউনিয়নের একটি গ্রামে অবস্থিত। ১৮৬০ সালে পীর আজিবুল্লাহ খোরাসানী পাহাড়ী শাহ ও তার ওলিউল্লাহ খোরাসানী পাহাড়ী শাহ আনুমানিক ১৮৬০ সালে একটি নিজামি মাদ্রাসা হিসাবে এটি চালু করেছিলো।
ইতিহাস
এই মাদরাসাটি পীর আজিবুল্লাহ খোরাসানী পাহাড়ী শাহ ও তাঁর ভাই পীর ওলিউল্লাহ খোরাসানী পাহাড়ী শাহ আনুমানিক ১৮৬০খ্রি. দিকে দরছে নিজামী মাদরাসা হিসেবে চালু করেন। এখানে হাফিজীর পাশাপাশি দাওরায়ে হাদিস পর্যন্ত শিক্ষা দেওয়া হত। তখন এখানে প্রধান শিক্ষকতার দায়িত্ব পালন করেন পীরে কামেল মরহুম আজগর হোসেন খোরাসানী। কয়েকবার নদী ভাঙ্গার পরে পীর ইউসুফ আলী র. ১৯৩৯খ্রি. মাদরাসাটিকে ফাযিল মাদরাসায় রূপান্তর করেন। এ প্রতিষ্ঠানের সহকারী মাও. আব্দুর রহমান; যিনি কাবুল থেকে এসেছিলেন, তাঁর জানাজায় শত শত সাদা বক পশ্চিম দিক থেকে এসেছিল। আবার জানাজান্তে পশ্চিমে উড়ে যায়। আর একজন ছিলেন মাও. মোসেব কাক্কা মিনা; যিনি বাউরা মৌলভী নামে পরিচিত ছিলেন। একদা একদল যন্ত্রবাদক পাইকান খানকাহ শরীফের পাশ দিয়ে ঢোল বাঁজাতে বাঁজাতে যাচ্ছিলেন। এ জন্য তিনি সবাইকে লাঠি দিয়ে প্রহার করেন। এ অপরাধের জন্য তাঁকে কারাবরণ করতে হয়। কিন্ত জেলার দেখতে পান তাহাজ্জুদ নামাজের সময় তাঁর কক্ষের দরজা আপনা আপনি খুলে যায়। এভাবে তিন দিন দেখার পর জেলার তাঁকে সম্মানের সাথে পাইকান হুজুরাখানায় পৌঁছে দেন। কয়েকবার নদী ভাঙ্গার পর পাইকান পীর বাড়ির পাশে মাদরাসার বর্তমান ভবন অবস্থিত
ভবনের বিবরণ
মাদরাসাটিতে ৩টি ভবন আছে-
সাংস্কৃতিক কর্মকান্ড
মাদাসার অনেক ছাত্র-ছাত্রী জাতীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে। ছাত্রের জন্য সাদা পায়জামা, পাঞ্জাবি, টুপি ও জুতা এবং মেয়েদের কালো বোরখা ও সাদা ওড়না। আইডি কার্ড সঙ্গে থাকা বাধ্যতামূলক।
মসজিদ হামজা
মসজিদ হামজা একটি মসজিদ এবং ইসলামিক কমিউনিটি সেন্টার যা নিউ ইয়র্কের ভ্যালি স্ট্রিমের ২০০ স্টুয়ার্ট এভিনিউতে অবস্থিত। এটিতে "হামজা একাডেমি" নামে একটি কে-১২ স্কুল সিস্টেম রয়েছে, এবং ভ্যালি স্ট্রিমের একটি বড় মসজিদ রয়েছে। মসজিদটি জন এফ কেনেডি আন্তর্জাতিক বিমানবন্দর থেকে পনের মিনিট দূরে অবস্থিত এবং প্রায় ১,৪০০ পরিবারকে সেবা প্রদান করে। মসজিদটি বর্তমানে রমজান মাসে পাঁচটি দৈনিক নামাজ, প্রাপ্তবয়স্ক এবং শিশুদের কুরআন ক্লাস এবং তারাবীহের জন্য মসজিদটি ব্যবহার ের প্রস্তাব দেয়। মসজিদটি মূলত একটি ২ বেডরুম বাড়ি হিসাবে শুরু হয়েছিল, কিন্তু ভ্যালি স্ট্রিমের ক্রমবর্ধমান মুসলিম সম্প্রদায়ের ফলে, ২০০৭ সালে একটি বড় ভবনে প্রসারিত হয়। ২০১৫ সালের বার্ষিক তহবিল সংগ্রহে, মসজিদটি সম্প্রসারণের পরিকল্পনা ঘোষণা করে যার মধ্যে একটি ভূগর্ভস্থ পূর্ণ বাস্কেটবল কোর্ট/জিমন্যাসিয়াম এবং হামজা একাডেমির জন্য আরও শ্রেণীকক্ষ অন্তর্ভুক্ত থাকবে। এই মসজিদের প্রতিষ্ঠাতা ভাইরা হলেন জাওয়াইদ এ মিনহাস, ইকবাল মতিওয়ালা, ড. আশফাক আহমেদ এবং আরও বেশ কয়েকজন।
ব্যাফিন দ্বীপ
ব্যাফিন দ্বীপের খনিগুলিতে সীসা, দস্তা এবং রূপা পাওয়া যায়। দ্বীপটিতে জনবসতি খুবই কম। মূলত ইনুইট জাতির লোকেরা এখানে বসবাস করে। ইকালুইত শহরটি বৃহত্তম লোকালয়; শহরটির জনসংখ্যা প্রায় ৩০০০। ব্রিটিশ নাবিক উইলিয়াম ব্যাফিন ১৬১৬ সালে দ্বীপটির দেখা পান। তার নামে এটির নামকরণ করা হয়েছে।
২০২২–২৩ আয়ারল্যান্ড পুরুষ ক্রিকেট দলের জিম্বাবুয়ে সফর
আয়ারল্যান্ড পুরুষ ক্রিকেট দল ২০২৩ সালের জানুয়ারি মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য জিম্বাবুয়ে সফর করে। ২০২২ সালের ডিসেম্বর মাসে সফরের সূচি নিশ্চিত করা হয়। সিরিজের সব ম্যাচ হারারে স্পোর্টস ক্লাব মাঠে অনুষ্ঠিত হয়।
টি২০আই সিরিজে জিম্বাবুয়ে ২–১ ব্যবধানে জয়লাভ করে। ওডিআই সিরিজটি ১–১ সমতায় শেষ হয়।
দলীয় সদস্য
সিরিজ শুরু হওয়ার আগে আয়ারল্যান্ডের টি২০আই দলে লরকান টাকারের পরিবর্তে রস অ্যাডেয়ারকে নেয়া হয়। ওডিআই সিরিজের প্রথম ম্যাচ শেষ হওয়ার পর অ্যান্ড্রু ব্যালবার্নি চোটের কারণে আয়ারল্যান্ড দল থেকে ছিটকে গেলে পল স্টার্লিংকে সিরিজের বাকি সময়ের জন্য আয়ারল্যান্ডের ওডিআই দলের অধিনায়ক মনোনীত করা হয় ও মারে কমিনসকে দলে যোগ করা হয়।
ইউনিভার্সিটি ওভাল, ডুনেডিন
ইউনিভার্সিটি ওভাল নিউজিল্যান্ডের ডুনেডিনের লোগান পার্কে অবস্থিত একটি ক্রিকেট মাঠ। ডুনেডিন সিটি কাউন্সিল এ মাঠ পরিচালনার দায়িত্বে রয়েছে। প্রকৃতপক্ষে ওতাগো বিশ্ববিদ্যালয় এ মাঠের স্বত্ত্বাধিকারী ছিল। কিন্তু ২০০০-এর শুরুতে পুণঃউন্নয়নের লক্ষ্যে মালিকানাস্বত্ত্ব সিটি কাউন্সিলের কাছে হস্তান্তরিত করা হয়। ওতাগো ক্রিকেট অ্যাসোসিয়েশন ও ওতাগো বিশ্ববিদ্যালয় রাগবি ফুটবল ক্লাবের প্রধান অণুশীলনী মাঠ এটি। এছাড়াও হাইল্যান্ডার্স রাগবি ফুটবল দল এখানে অণুশীলনীর কাজে ব্যবহার করে। প্রথম খেলাতেই আম্পায়ার সিদ্ধান্ত পর্যালোচনা পদ্ধতির প্রচলন ঘটানো হয়। আন্তর্জাতিক ক্রিকেট অঙ্গনে প্রথমবারের মতো ব্যবহৃত এ পদ্ধতি পাকিস্তান বনাম নিউজিল্যান্ডের মধ্যকার তৃতীয় টেস্টে প্রয়োগ ঘটে।
আন্তর্জাতিক ক্রিকেট
ইউনিভার্সিটি ওভাল নিউজিল্যান্ডের সপ্তম টেস্ট ক্রিকেট মাঠের মর্যাদা পায়। ৪ জানুয়ারি, ২০০৮ তারিখে বাংলাদেশের বিপক্ষ স্বাগতিক নিউজিল্যান্ড দল প্রথম টেস্ট খেলায় মুখোমুখি হয়। দশ বছরের মধ্যে ডুনেডিনে প্রথম টেস্ট খেলা অনুষ্ঠিত হয়। ইউনিভার্সিটি ওভালের পুণঃউন্নয়নে নিউজিল্যান্ডীয় মুদ্রায় NZ$৬ মিলিয়ন ডলার ব্যয়িত হয়। এরফলে এ মাঠটি কেয়ার্সব্রুকের পরিবর্তে ডুনেডিনের টেস্ট ক্রিকেট মাঠে পরিণত হয়।
টেস্ট খেলা আয়োজনের একমাস পূর্বে রাজ্য চ্যাম্পিয়নশীপের খেলায় অকল্যান্ড এবং ওতাগো দল প্রতিদ্বন্দ্ব্বিতা করে। চারদিনের খেলা হলেও অণুপযোগী পীচের কারণে খেলাটি দুইদিনে শেষ হয়ে যায়। তন্মধ্যে অকল্যান্ড ৯৪ ও ১২৮ এবং ওতাগো ১৭০ ও ৪/৫৪ করে। ফলে নিউজিল্যান্ড ক্রিকেট কর্তৃপক্ষ পীচের উন্নয়নের লক্ষ্যে প্রধান টার্ফ কর্মকর্তা জারড কার্টারকে স্থানীয় গ্রাউন্ডসম্যানের সাহায্যার্থে ডুনেডিনে প্রেরণ করে। টম তামাতি টেস্ট পীচ তৈরী করেছিলেন। তারপরও ইউনিভার্সিটি ওভালে অনুষ্ঠিত টেস্টটি তিনদিনে শেষ হয়ে যায় মূলতঃ বাংলাদেশী ক্রিকেটারদের ব্যাটিং ব্যর্থতার জন্য। নিউজিল্যান্ড দল ৩৫৭ রান করে। দ্বিতীয় ইনিংসে বাংলাদেশ দল উদ্বোধনী জুটিতে ১৬১ রান করেছিল। খেলা শেষে নিউজিল্যান্ডীয় অধিনায়ক ড্যানিয়েল ভেট্টোরি বলেন যে, “বাউন্ডারীর আকার বাদে সবকিছুর ব্যবস্থাপনা চমৎকার। যদি অস্ট্রেলীয় ম্যাথু হেইডেন অথবা অ্যাডাম গিলক্রিস্টের ন্যায় ব্যাটসম্যানদের বিপক্ষে স্পিনারদের বোলিং কৌশল ব্যর্থতায় পর্যবসিত হতো। প্রতিপক্ষ দল যদি খেলাকে সংক্ষিপ্ত করতে চায় তাহলে আমি কীভাবে দীর্ঘায়িত করবো। প্রধান টেস্ট ক্রিকেট মাঠগুলোর অন্যতম হিসেবে এ মাঠের অবস্থান।”
তাজিকিস্তানের সংবাদপত্রের তালিকা
নীচে তাজিকিস্তানের সংবাদপত্র এবং সংবাদ সংস্থাগুলির একটি তালিকা রয়েছে।
২১তম আইফা পুরস্কার
২১তম আইফা পুরস্কার হল আন্তর্জাতিক ভারতীয় চলচ্চিত্র অ্যাকাডেমি পুরস্কারের ২১তম আয়োজন, যা ২০১৯ সালের বলিউড চলচ্চিত্রে সেরা অবদানের স্বীকৃতিস্বরূপ প্রদান করা হয়। আয়োজনটি ২০২০ সালের ২৭-২৯ মার্চ ইন্দোরে অনুষ্ঠিত হওয়ার কথা ছিল, এবং সালমান খান এই আসরের সঞ্চালনা করার ঘোষণা দেন। কিন্তু কোভিড-১৯ এর বৈশ্বিক মহামারীর কারণে আয়োজনটি স্থগিত করা হয়েছিল।  পরবর্তীকালে ২০২১ সালের ২৪শে নভেম্বর আইফা আয়োজক দল তাদের ইনস্টাগ্রাম হ্যান্ডেলের মাধ্যমে সমস্ত বিভাগের বিজয়ীদের নাম ঘোষণা করে।
এই আসরে গল্লি বয় সর্বাধিক ১৭টি মনোনয়ন লাভ করে। এরপর আর্টিকেল ১৫ ও কবির সিং ৮টি করে মনোনয়ন এবং উরি: দ্য সার্জিক্যাল স্ট্রাইক ও ওয়ার ৬টি মনোনয়ন লাভ করে।
গল্লি বয় শ্রেষ্ঠ অভিনেত্রী (আলিয়া ভাট) ও শ্রেষ্ঠ পার্শ্ব অভিনেতা (সিদ্ধান্ত চতুর্বেদী)-সহ আসরের সর্বাধিক ৬টি পুরস্কার লাভ করে। কবির সিং শ্রেষ্ঠ চলচ্চিত্র ও শ্রেষ্ঠ অভিনেতা (শাহিদ কাপুর)-সহ ৪টি পুরস্কার লাভ করে।
বিজয়ী ও মনোনীত
alt=|থাম্ব|151x151পিক্সেল| আদিত্য ধর - সেরা পরিচালক বিজয়ী alt=|থাম্ব|169x169পিক্সেল| [[শাহিদ কাপুর|শহীদ কাপুর - সেরা অভিনেতা বিজয়ী]] alt=|থাম্ব|167x167পিক্সেল| [[আলিয়া ভাট - সেরা অভিনেত্রীর বিজয়ী]] alt=|থাম্ব|180x180পিক্সেল| সিদ্ধান্ত চতুর্বেদী - সেরা পার্শ্ব অভিনেতা বিজয়ী alt=|থাম্ব|185x185পিক্সেল| [[কিয়ারা আদভানি - সেরা পার্শ্ব অভিনেত্রী বিজয়ী]]
হায়াত বকশি মসজিদ
হায়াত বকশি মসজিদ (এছাড়াও হায়াত বকশি বেগম মসজিদ বা হায়াতনগর গ্র্যান্ড মসজিদ নামে পরিচিত) ভারতের হায়দ্রাবাদের নিকটবর্তী হায়াতনগরে অবস্থিত একটি মসজিদ। ১৬৭২ সালে গোলকুন্ডার পঞ্চম সুলতান আবদুল্লাহ কুতুব শাহের রাজত্বকালে মসজিদটি নির্মিত হয়েছে।
গোলকোন্ডা সুলতানতের ষষ্ঠ সুলতান মুহাম্মদ কুতুব শাহের রানী হায়াত বকশি বেগমের নামানুসারে মসজিদটির নামকরণ করা হয়েছে। "কুতুব শাহি সমাধি"-এ একই নামে আরও একটি মসজিদ রয়েছে।
কাঠামো এবং স্থাপত্য
মসজিদটি কুতুব শাহী স্থাপত্যে নির্মাণ করা হয়েছে। এতে ক্যারাভানসরাই রয়েছে, যা ক্লান্ত ভ্রমণকারীদের জন্য বিশ্রামাগার হিসাবে ব্যবহার হয়। মসজিদে পাঁচটি খিলান, দুটি মিনারের পাশাপাশি কোণা বরাবর বারো-পার্শ্বযুক্ত মিনার রয়েছে। মসজিদের ছাদে কারুকার্য এবং প্রাচীরগুলো শক্তিশালী করা হয়েছে। প্রার্থনা ঘরটি উঁচু মাচার উপর স্থাপিত। মাচার পূর্ব দিকে এবং মসজিদের নীচে অজু করার জন্য একটি দীঘি রয়েছে। মসজিদটি প্রায় ৫ একর জমির উপর স্থাপিত। ক্যারাভানসরাইের (বিশ্রামাগার) উঠানটি ১৫০ মিটার দৈর্ঘ্য এবং ১৩০ মিটার প্রস্থবিশিষ্ট। এই বিশ্রামাগারে ১৩০টি কক্ষ রয়েছে বলে জানা যায়। মসজিদের উত্তর-পূর্ব দিকে হাতি বাওলি নামক বিশাল কুয়া রয়েছে।
বিতর্ক
২০০৯ সালের মে মাসে, হায়দরাবাদ পৌরসভা প্রাচীন স্মৃতিসৌধ ও প্রত্নতাত্ত্বিক স্থাপনা ১৯৬০ আইন অমান্য করে প্রত্নতত্ত্ব ও যাদুঘর বিভাগের নিকট হায়াত বকশী বেগম মসজিদের ২০টি কাঠামো ভেঙে ফেলার অনুমতি চায়।
সি২১ মল, ইন্দোর
সি২১ মল বা সেঞ্চুরি ২১ মল হল ভারতের ইন্দোর শহরের একটি শপিং মল। এটি ইন্দোরের বিজয় নগরে একে অপরের সংলগ্ন মালহার মেগা এবং সি২১ টুইন মলের অর্ধেক।
কাস্কী জেলা
কাস্কী জেলা (कास्की जिल्ला, হচ্ছে নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা। পোখরা হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৩৮০,৫২৭ জন।
ইতিহাস
এটা বিশ্বাস করা হয় যে কাস্কিতে মানব বসতি প্রাক-ঐতিহাসিক কাল থেকেই ছিল। অনেক ইতিহাসবিদ কাস্কিকে উল্লেখ করেছেন কাশ্যপ ঋষি শব্দ থেকে উদ্ভূত। উপত্যকার অভ্যন্তরে সভ্যতার সূচনা খাস শাসকদের দিয়ে হয়েছিল।
জনসংখ্যার উপাত্ত
২০১১ সালের নেপাল শুমারি অনুসারে কাসকি জেলার জনসংখ্যা হল ৪৯২,০৯৮ জন।
খেলাধুলা
জেলা ক্রীড়া কমিটি সূত্রে জানা গেছে, কাস্কি জেলার প্রায় ৪১৭ রোপানী আয়তনের পোখরা রঙ্গশালা নামে একটি স্টেডিয়াম রয়েছে যেখানে ২১,০০০ দর্শকের ধারণক্ষমতা রয়েছে।
প্রশাসনিক অঞ্চলসমূহ
জেলাটি একটি মহানগর শহর এবং চারটি গ্রামীণ পৌরসভা নিয়ে গঠিত। এগুলি নিম্নরূপ:
রাজনীতি
সকল শাসন এবং এই জেলার উন্নয়ন প্রধানত জেলা উন্নয়ন কমিটি, কাস্কী দ্বারা পরিচালিত হয়।
দারুল আমান প্রাসাদ
দারুল আমান প্রাসাদ (د دارالامان ماڼۍ ; "শান্তির বাসস্থান" বা অন্য অর্থে "আমানের [উল্লাহ] বাসস্থান") আফগানিস্তানের কাবুলের কেন্দ্র থেকে দক্ষিণ-পশ্চিমে প্রায় ১৬ কিলোমিটার (৯.৯ মাইল) দূরে অবস্থিত একটি প্রাসাদ । এটি আফগান সংসদের ঠিক বিপরীতে এবং আফগানিস্তানের জাতীয় জাদুঘর ও আমেরিকান বিশ্ববিদ্যালয়ের নিকটে অবস্থিত।
ইতিহাস
এই নব্যধ্রুপদীয় প্রাসাদটি আফগানিস্তানের রাজধানীর পশ্চিম অংশে একটি সমতল, ধুলোময় উপত্যকা উপেক্ষাকারী একটি পাহাড়ের উপর স্থাপিত। ফরাসি স্থপতি এ. গদার ও এম. গদার এর পাশাপাশি জার্মান স্থপতিদের দ্বারা নকশাকৃত এই ভবনটি দেশের প্রথম দিকের ভবন যাতে কেন্দ্রীয় হিটিং এবং উন্নত জল সরবরাহ ব্যবস্থা বিদ্যমান। হাবিবউল্লাহ কালাকানির অধীনে ধর্মীয় রক্ষণশীলরা ১৯২৯ সালে আমানউল্লাহকে ক্ষমতা থেকে জোর করে সরিয়ে দিয়ে তার সবরকম সংস্কার স্থগিত করার পর ভবনটি বহু বছর ধরে অব্যবহৃত এবং আংশিক সম্পন্ন অবস্থায় ছিলো। পরবর্তী বছরগুলোতে এটি কাবুল বিশ্ববিদ্যালয়ের মেডিকেল স্কুল, গুদাম এবং বেশ কয়েকটি ছোট ছোট মন্ত্রণালয়ের আসন হিসেবে ব্যবহৃত হয়।
২০০৫ সালে, আফগানিস্তানের ভবিষ্যৎ সংসদ হিসাবে ব্যবহারের জন্য প্রাসাদটি সংস্কারের একটি পরিকল্পনা উন্মোচিত হয়। প্রাথমিকভাবে বিদেশী এবং ধনী আফগানদের কাছ থেকে ব্যক্তিগত অনুদানের মাধ্যমে এর অর্থায়নের কথা ছিলো। ২০১২ সালের ১৫ এপ্রিল, তালিবান কর্তৃক দায় স্বীকারকৃত একটি ধারাবাহিক হামলার বেশ কয়েকটি লক্ষ্যবস্তুর মধ্যে অন্যতম ছিলো এই প্রাসাদটি। অবশেষে ভারত কর্তৃক প্রদত্ত অনুদানের মাধ্যমে সংসদ গঠনের জন্য প্রাসাদটির বিপরীতে একটি নতুন ভবন নির্মাণের সিদ্ধান্ত নেওয়া হয়, যার নির্মাণ ২০১৫ সালে সম্পন্ন হয়।
১৯১৯ সালে আফগানিস্তানের স্বাধীনতার শতবার্ষিকী উপলক্ষ্যে প্রাসাদটি সংস্কারের উদ্দেশ্যে, ২০১৬ সালের শুরুতে, একটি $২০ মিলিয়ন মূল্যের পুনরুদ্ধার প্রকল্পের কাজ শুরু হয়। ১৫০ কক্ষের এই ভবন থেকে প্রায় ৬০০ টন ধ্বংসাবশেষ প্রাথমিকভাবে অপসারণ করা হয় এবং ২০১৭ সালের বসন্তকাল অবধি, শ্রমিকরা ভেতরের দেয়াল থেকে প্লাস্টার এবং কংক্রিট অপসারণের কাজ শুরু করে। ৮০ জনেরও বেশি প্রকৌশলী এবং স্থপতি এই প্রকল্পের সাথে জড়িত ছিলেন, যার মধ্যে ২৫ শতাংশই ছিলেন নারী। ২০১৮ সালের ফেব্রুয়ারি মাসে ঘোষণা করা হয় ভবনটির প্রায় ৫০ শতাংশ সংস্কারকার্য সম্পন্ন হয়েছে এবং তারপর ২০১৯ সালের জুলাই মাসে সংস্কারকাজটি পুরোপুরিভাবে সম্পন্ন হয়। থাম্ব|১৯২৩ সালে প্রাসাদ পর্যন্ত রেললাইন। থাম্ব|২০০৮ সালে ধ্বংস প্রাপ্ত প্রাসাদের সম্মুখভাগ। আফগানিস্তানে করোনাভাইরাসের বৈশ্বিক মহামারীর কালে, ২০২০ সালের ১৮ এপ্রিল, প্রাসাদটিকে ২০০ শয্যাবিশিষ্ট একটি কোভিড-১৯ চিকিৎসা কেন্দ্রে রূপান্তরিত করে একটি উদ্বোধনী অনুষ্ঠান অনুষ্ঠিত হয়।
নির্মাণকৌশল
ইউরোপীয় নব্যধ্রুপদীয় ধাচে নির্মিত এই প্রাসাদটি একটি ইউ-আকৃতির ইট-নির্মিত ভবন। একটি অর্ধবৃত্তাকার প্রধান হল সহ এতে ১৫০ টি কক্ষ ও তিনটি তলা রয়েছে। ভবনটির সর্বোচ্চ বিন্দু সমতল থেকে প্রায় ৩৩ মিটার (১০৮ ফুট) উঁচুতে অবস্থিত। এর ছাদে চারটি গম্বুজ রয়েছে। তৃতীয় তলার দক্ষিণ দিকের গ্যালারিগুলো বেশ কিছু করিন্থীয় স্তম্ভ দ্বারা সজ্জিত। প্রত্যেকটি তলাই মার্বেল নির্মিত সর্পিলাকার সিঁড়ি দ্বারা যুক্ত।
কাজী সব্যসাচী
বিংশ শতাব্দির ষাট ও সত্তরের দশকে সব্যসাচী আবৃত্তিকার হিসেবে জনপ্রিয় হয়ে উঠেন। ১৯৬৬ সালে তিনি বিদ্রোহী কবিতাটি, কাজী নজরুল ইসলামের একটি বিখ্যাত কবিতা, প্রথমবারের মত রেকর্ড করেন। তার আবৃত্তির উল্লেখযোগ্য অন্যান্য কবিতা হল:
অনিরুদ্ধ দীর্ঘকাল আকাশবাণী কলকাতা কেন্দ্রের সঙ্গে যুক্ত ছিলেন। রবীন্দ্র নৃত্যনাট্যের রেকর্ডে তিনি ধারাভাষ্য দিয়েছেন।
উত্তরাধিকার
২০১৬ সালে সব্যসাচী স্মরণে তার পরিবার “কাজী সব্যসাচী স্মৃতি পুরস্কার” চালু করে। প্রতি বছর এই পুরস্কার বাংলাদেশ এবং ভারত-এর দুইজন আবৃত্তিকারকে প্রদান করা হয়ে থাকে।
মৌভাষা ফাযিল মাদরাসা
ইতিহাস
এই মাদরাসাটি ১৯৪৮খ্রি. মাও. শাহ মো. আব্দুল বাকির উদ্যোগ ও প্রচেষ্টায় মৌভাষা মৌজায় লাখেরাজটারীতে প্রতিষ্ঠিত হয়। তিনি প্রথম সুপারের দায়িত্ব পালন করেন। মাদরাসাটি আব্দুর রহমান, আজিজুদ্দিন খলিফাসহ গ্রামের অন্যান্য ব্যক্তির দান করা ২ একরের উর্ধে জমির উপর প্রতিষ্ঠিত। ১৯৫৫ সালে দাখিল অনুমতি পেয়ে মাত্র ১১ বছরে অর্থাৎ ১৯৬৭ সালে ফাযিল অনুমতি পায়। পাকিস্তান আমলের দালান কোটায় মাদরাসাটি দেখতে খুবই সুন্দর।
ভবনের বিবরণ
মাদরাসাটিতে ৪টি ভবন আছে-
সাংস্কৃতিক কর্মকান্ড
মাদাসার অনেক ছাত্র-ছাত্রী জাতীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।
ফলাফল
প্রতিবছর মাদরাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ভালো ফলাফলের জন্য গংগাচড়া উপজেলা প্রশাসন থেকে ২০০৬ সালে উদ্দীপনা পুরুস্কার পায়।
স্যুলি প্র্যুদম
থাম্ব|প্যারিসের প্যারে-লাচাইসে সুলি প্রধোম্মের কবর। র‍্যনে ফ্রঁসোয়া আরমঁ (স্যুলি) প্র্যুদম (মার্চ ১৬, ১৮৩৯ - সেপ্টেম্বর ৬, ১৯০৭) একজন ফরাসি সাহিত্যিক। তিনি ১৯০১ সালে সাহিত্যে নোবেল পুরস্কার লাভ করেন। তিনিই সাহিত্যে নোবেল পুরস্কারপ্রাপ্ত প্রথম ব্যক্তি।
জীবনী
স্যুলি প্র্যুদম ১৮৩৯ সালে ফ্রান্সের প্যারিসে জন্মগ্রহণ করেন। প্রায় দুই বছর বয়সে তার বাবা মারা যায়। তার শৈশব কাটে মা আর বড় বোনের স্নেহ সান্নিধ্যে। ছোটবেলা থেকেই মেধাবী ছিলেন। তার বিষয় ছিল গণিত। স্কুলের পাঠ শেষে তিনি বিশ্ববিদ্যালয়ে ভর্তি হন। স্নাতক উপাধি অর্জন করেন উচ্চতর গণিতে। এরপর প্রকৌশল বিষয়ে পড়াশোনার জন্য প্রকৌশল বিশ্ববিদ্যালয়ে ভর্তি হন। কিন্তু চক্ষুরোগে আক্রান্ত হওয়ার কারণে এ পর্যায়ে তার পড়াশোনা ব্যাহত হয়। ফলে এখানেই শিক্ষা জীবনের ইতি টেনে তিনি প্যারিসের এক নোটারি অফিসে চাকরি নেন। সারাদিন অফিসে কাজ শেষে রাতে কবিতা লিখতেন। কিন্তু শুধু কবিতা লিখে মানসিক স্বস্তি পাননি। একই সাথে ধর্মতত্ত্ব নিয়ে উৎসাহী হয়ে পড়েন। এক্ষেত্রেও স্বস্তির সন্ধান পাননি। ঈশ্বর সম্বন্ধে কোন ধর্মের ব্যাখ্যাই তার মনঃপুত হয়নি। প্র্যুদমের এক সুন্দরী খালাতো বোন ছিল। তার শৈশব কেটেছে তারই সাথে। ভালোবেসে ফেলেছিলেন মেয়েটিকে। কিন্তু মেয়েটি তাকে ভালোবাসেনি। অন্য এক ছেলের সাথে তার বিয়ে হয়। এই সব কারণ মিলিয়ে প্র্যুদম একেবারে ভেঙ্গে পড়েন। সিদ্ধান্ত নেন আর কখনও বিয়ে করবেন না। এ সিদ্ধান্তের কথা কখনও ভুলে যাননি। তার কবিতাতেও তাই ঘুরে ফিরে এসেছে প্রেম ও ব্যর্থতার কথা। এর সাথে জীবন আর শূন্যতার জন্য তার হৃদয়ে যে দ্বন্দ্ব বিরাজ করতো তার প্রভাব সুস্পষ্ট ছিল তার কবিতাতে। স্যুলি প্র্যুদমের কবিতার বিষয়বস্তু বেশ জটিল। জীবনের বাস্তব অভিজ্ঞতার সূক্ষ্মাতিসূক্ষ্ম ব্যাখ্যা তার কবিতায় পরিস্ফুটিত ছিল। এতে বিশেষ স্থান ছিল অচেনা বাস্তব ও চেনা অভিজ্ঞতার। thumb|250px|প্র্যুদম ১৮৬৫ সালে স্যুলি প্র্যুদমের প্রথম কাব্যগ্রন্থ স্তঁস এ পোয়েম (Stances et poèmes, "স্তবক ও কবিতাসমূহ") প্রকাশিত হয়। এর আগে ফ্রান্সের কবিতা ছিল মূলত রোমান্টিকতায় ভরপুর। তাই একটু নতুনত্বের প্রয়োজনীয়তা ছিল। ঊনবিংশ শতাব্দীর সত্তরের দশক থেকে এ প্রয়োজন আরও প্রকট হয়ে উঠেছিল। প্রয়োজনটি পূরণ করেন প্র্যুদম। ১৮৭০ সাল ছিল তার জীবনের সবচেয়ে দুঃখের বছর। এ বছর তার মা, বড় বোন এবং যে চাচার কাছে তিনি থাকতেন তারা সবাই একে একে মৃত্যুবরণ করেন। প্র্যুদম হয়ে পড়েন সম্পূর্ণ স্নেহহীন। এ বছরই তিনি ফ্রাঙ্কো-প্রুশিয়ান যুদ্ধে যোগ দেন। এই যুদ্ধের অভিজ্ঞতা থেকে আঁপ্রেসিওঁ দ্য লা গের (Impressions de la guerre, "যুদ্ধের অন্তর্মুদ্রা") নামক কাব্যগ্রন্থটি রচনা করেছিলেন। ১৮৭০ সালেই চিকিৎসকের ভুল চিকিৎসার কারণে প্র্যুদম চিরদিনের জন্য পঙ্গু হয়ে যান। ১৮৮৮ সালে তার সর্বশ্রেষ্ঠ সৃষ্টি ল্য বোনর (Le Bonheur, "সুখ") প্রকাশিত হয়। এটি অমর মহাকাব্যের মর্যাদা পেয়েছে। তার কবিতা পাঠ করে প্রখ্যাত কাব্য সমালোচক জঁ-আলবের বেদে মন্তব্য করেছিলেন, স্যুলি প্র্যুদমের কবিতা চরম হতাশাগ্রস্ত মানুষকে শেখাতে পারে, আনন্দ বা সুখ আসে যন্ত্রণা, আত্মত্যাগ ও ভালবাসার পথ ধরেই।
তাঁর জীবনের শেষ রচনা ছিল লা প্‌সিকোলোজি দ্যু লিব্র-আর্বিত্র (La Psychologie du Libre-Arbitre, "স্বাধীন ইচ্ছার মনস্তত্ত্ব") যা ১৯০৬ সালে প্রকাশিত হয়। ১৯০৭ সালের ৭ সেপ্টেম্বর তারিখে প্যারিসের দক্ষিণে অবস্থিত নিজ বাসভবন "শাতনে মালাব্রি" (Chatenay Malabry)-তে তিনি শেষ নিঃশ্বাস ত্যাগ করেন। মৃত্যুর পূর্বে নোবেল পুরস্কার থেকে প্রাপ্ত সব অর্থ দিয়ে একটি অনুদানমূলক পুরস্কারের ব্যবস্থা করে যান। এটি নবীন লেখকদের উৎসাহ দেয়ার জন্য প্রদান করা হয়। এখনও ফ্রান্সে এই পুরস্কারের রীতি চালু আছে।
করণদিঘি বিধানসভা কেন্দ্র
করণদিঘি (বিধানসভা কেন্দ্র) ভারতের পশ্চিমবঙ্গ রাজ্যের উত্তর দিনাজপুর জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৩২ নং করণদিঘি বিধানসভা কেন্দ্রটি আলতাপুর-১, আলতাপুর-২, ডালখোলা-১, ডালখোলা-২, ডোমহানা, করণদিঘি-১, করণদিঘি-২, লহুতারা-১, লহুতারা-২, রায়গঞ্জ, রসাখোয়া-১ এবং রসাখোয়া-২ গ্রাম পঞ্চায়েত গুলি করণদিঘি সিডি ব্লক এর অন্তর্গত।
বিধানসভার বিধায়ক
.* নির্বাচনের সময়ে এলাকাটি বিহারে ছিল।
২০১১
২০১১ সালের নির্বাচনে, এআইএফবি'র গোকুল বিহারী রায় তার নিকটবর্তী প্রতিদ্বন্দ্বী কংগ্রেসের সুভাষ গোস্বামীকে পরাজিত করেন।
১৯৭৭-২০০৬
২০০৬ এবং ২০০১  সালে রাজ্য বিধানসভা নির্বাচনে, ফরওয়ার্ড ব্লকের গোকুল রায় তার নিকটবর্তী প্রতিদ্বন্দ্বী কংগ্রেসের হাজী সাজ্জাদ হোসেনকে পরাজিত করে করণদিঘি কেন্দ্র থেকে জয়লাভ করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে ফরওয়ার্ড ব্লকের সুরেশ চন্দ্র সিংহ কংগ্রেসের হাজী সাজ্জাদ হোসেনকে পরাজিত করেন।  ১৯৯১ সালে কংগ্রেসের হাজী সাজ্জাদ হোসেন ফরওয়ার্ড ব্লকের সুরেশ চন্দ্র সিংহকে পরাজিত করেন।  ১৯৮৭  এবং ১৯৮২  সালে ফরওয়ার্ড ব্লকের সুরেশ চন্দ্র সিংহ কংগ্রেসের হাজী সাজ্জাদ হোসেনকে পরাজিত করেন। ১৯৭৭ সালে কংগ্রেসের হাজী সাজ্জাদ হোসেন জনতা পার্টি এর অমরেন্দ্র নাথ সিংহকে পরাজিত করেন।
১৯৫১-১৯৭২
১৯৭২ এবং ১৯৭১ সালে কংগ্রেসের হাজী সাজ্জাদ হোসেন জয়ী হন। ফরওয়ার্ড ব্লকের সুরেশ চন্দ্র সিংহ ১৯৬৯ সালে জয়ী হন। পিএসপি-এর এস এইচ হোসেন ১৯৬৭ সালে জয়ী হন।  ১৯৬২  এবং ১৯৫৭ সালে কংগ্রেসের ফনিস চন্দ্র সিংহ জয়ী হন।  ১৯৫১ সালে স্বাধীন ভারতের প্রথম নির্বাচনটি ছিল বিহারের অংশ এবং কংগ্রেসের মহিনউদ্দিন মোক্তার করণদিঘি কেন্দ্র থেকে জয়লাভ করেন।
খাকি
থাম্ব| সামরিক ইউনিফর্ম এবং সরঞ্জামগুলিতে খাকি একটি সাধারণ রঙ, বিশেষ করে যেগুলি মরুভূমি বা শুষ্ক অঞ্চলে ব্যবহারের উদ্দেশ্যে, যেমন এই জার্মান এবং সেনেগালিজ অফিসারদের মধ্যে দেখা যায়। খাকি রঙ হল সামান্য হলুদ আভা সহ ট্যানের একটি হালকা ছায়া।
খাকি বিশ্বের অনেক সেনাবাহিনী ইউনিফর্ম এবং সরঞ্জামের জন্য ব্যবহার করেছে, বিশেষ করে শুষ্ক বা মরু অঞ্চলে, যেখানে এটি বালুকাময় বা ধূলিময় ভূখণ্ডের তুলনায় ছদ্মবেশ প্রদান করে। এটি ১৮৪৮ সাল থেকে ইংরেজিতে একটি রঙের নাম হিসাবে ব্যবহৃত হয়েছে, যখন এটি প্রথম সামরিক ইউনিফর্ম হিসাবে প্রবর্তিত হয়েছিল। পশ্চিমা ফ্যাশনে, এটি নাগরিকদের জন্য স্মার্ট নৈমিত্তিক পোষাক ট্রাউজারের জন্য একটি আদর্শ রঙ, যাকে প্রায়শই খাকিও বলা হয়।
ব্রিটিশ ইংরেজি এবং কিছু অন্যান্য কমনওয়েলথ ব্যবহারে, খাকি একটি সবুজ ছায়াকেও উল্লেখ করতে পারে যা মার্কিন যুক্তরাষ্ট্রে অলিভ ড্র্যাব নামে পরিচিত।
ব্যুৎপত্তি
খাকি হল উর্দু خاکی 'মাটির রঙের' থেকে একটি ধারের শব্দ, যা ফারসি خاک থেকে এসেছে। khâk 'মাটি' + ی- (বিশেষণ সমাপ্তি); এটি ব্রিটিশ ভারতীয় সেনাবাহিনীর মাধ্যমে ইংরেজিতে এসেছে।
উৎপত্তি
১৮৪৬ সালের ডিসেম্বরে হেনরি লরেন্স (১৮০৬-১৮৫৭), উত্তর-পশ্চিম সীমান্তের গভর্নর-জেনারেলের এজেন্ট এবং লাহোরে অবস্থানরত কর্পস অফ গাইডসে খাকি প্রথম পরা হয়েছিল। প্রাথমিকভাবে সীমান্ত সৈন্যরা তাদের দেশীয় পোশাক পরিধান করত, যার মধ্যে থাকত একটি মোটা হোম-কাটা তুলা দিয়ে তৈরি একটি স্মোক এবং সাদা পায়জামা ট্রাউজার এবং একটি সুতির পাগড়ি, ঠান্ডা আবহাওয়ার জন্য একটি চামড়া বা প্যাডেড সুতির জ্যাকেট দ্বারা পরিপূরক। ১৮৪৮ সালে, একটি খাকি ইউনিফর্ম চালু করা হয়েছিল। পরবর্তীকালে, সমস্ত রেজিমেন্ট, ব্রিটিশ বা ভারতীয় যাই হোক না কেন, এই অঞ্চলে পরিবেশন করা সক্রিয় পরিষেবা এবং গ্রীষ্মকালীন পোশাকের জন্য খাকি ইউনিফর্ম গ্রহণ করেছিল। আসল খাকি কাপড় ছিল লিনেন বা সুতির একটি ঘনিষ্ঠভাবে টুইলড কাপড়।
সামরিক ব্যবহার
থাম্ব| পাকিস্তান সেনাবাহিনীর জেনারেল খাকি ইউনিফর্ম পরিধান করেছেন লাল কোটের মতো ঐতিহ্যবাহী উজ্জ্বল রঙের অব্যবহারিকতা, বিশেষ করে সংঘর্ষের জন্য, ১৯ শতকের প্রথম দিকে স্বীকৃত হয়েছিল। বায়বীয় নজরদারি এবং ধোঁয়াবিহীন পাউডারের মতো উন্নত প্রযুক্তির প্রতিক্রিয়া, খাকি যুদ্ধের ক্ষেত্রে সৈন্যদের ছদ্মবেশ ধারণ করতে পারে।
১৮৬৮ সালের আবিসিনিয়া অভিযানের সময়, যখন ভারতীয় সৈন্যরা ইথিওপিয়ায় ভ্রমণ করেছিল, তখন ব্রিটিশ সৈন্যরা প্রথমবারের মতো খাকি রঙের ইউনিফর্ম আনুষ্ঠানিকভাবে ব্যবহার করেছিল। পরবর্তীকালে, ব্রিটিশ সেনাবাহিনী ঔপনিবেশিক অভিযানের পোশাকের জন্য খাকি গ্রহণ করে এবং এটি মাহদিস্ট যুদ্ধ (১৮৮৪-১৮৮৯) এবং দ্বিতীয় বোয়ার যুদ্ধে (১৮৯৯-১৯০২) ব্যবহৃত হয়েছিল। এই ইউনিফর্মগুলি খাকি ড্রিল নামে পরিচিত হয়ে ওঠে, যার সংস্করণগুলি এখনও ব্রিটিশ সেনাবাহিনীর ইউনিফর্মের অংশ।
মার্কিন যুক্তরাষ্ট্রের সেনাবাহিনী স্প্যানিশ-আমেরিকান যুদ্ধের সময় (১৮৯৮) তাদের ঐতিহ্যবাহী নীল ফিল্ড ইউনিফর্ম প্রতিস্থাপন করে খাকি গ্রহণ করেছিল। ইউনাইটেড স্টেটস নেভি এবং ইউনাইটেড স্টেটস মেরিন কর্পস খাকি ফিল্ড এবং ওয়ার্ক ইউনিফর্ম অনুমোদন করে, এটি অনুসরণ করে। থাম্ব| গাঢ় খাকি সার্জ ইউনিফর্ম জ্যাকেট, লেফটেন্যান্ট, ৭ম লন্ডন রেজিমেন্ট, প্রথম বিশ্বযুদ্ধের যুগ। ১৯০২ সালে যখন খাকিকে মহাদেশীয় ব্রিটিশ সার্ভিস ড্রেসের জন্য গৃহীত করা হয়েছিল, তখন বেছে নেওয়া ছায়াটি পরিষ্কারভাবে গাঢ় এবং আরও সবুজ রঙের ছিল (বিপরীত ছবি দেখুন)। এই রঙটি সমস্ত ব্রিটিশ সাম্রাজ্যের সেনাবাহিনী দ্বারা ছোটখাটো পরিবর্তনের সাথে গৃহীত হয়েছিল। ১৯০২ ইউএস আর্মি ইউনিফর্ম রেগুলেশনগুলি অলিভ ড্র্যাব নামে সৈনিকদের শীতকালীন পরিষেবার ইউনিফর্মগুলির জন্যও অনুরূপ ছায়া গ্রহণ করেছিল। বাদামী-সবুজ রঙের এই শেডটি দুটি বিশ্বযুদ্ধের সময় অনেক দেশে ব্যবহার করা হয়েছে।
বেসামরিক পোশাকে ব্যবহার
"খাকিস" নামে পরিচিত ট্রাউজার্স, যা দ্বিতীয় বিশ্বযুদ্ধের পর জনপ্রিয় হয়ে ওঠে, প্রাথমিকভাবে সামরিক-ইস্যু খাকি-রঙের চিনো কাপড়ের টুইল ছিল, ইউনিফর্মে ব্যবহৃত হয় এবং সবসময়ই খাকি রঙের। আজ, শব্দটি কখনও কখনও এই ট্রাউজার্সের উপর ভিত্তি করে ট্রাউজারের শৈলী বোঝাতে ব্যবহৃত হয়, সঠিকভাবে চিনোস বলা হয়, তাদের রঙ নির্বিশেষে।
হালকা খাকি
ডানদিকে রঙের হালকা খাকি (যাকে খাকি ট্যান বা শুধু ট্যানও বলা হয়) প্রদর্শিত হয়।
খাকি
এটি HTML/CSS- এ খাকি নামের ওয়েব রঙ ।
ডানদিকে দেখানো রঙটি ১৯৩০ বই এ ডিকশনারি অফ কালারে খাকি হিসাবে মনোনীত রঙের সাথে মেলে, কম্পিউটার প্রবর্তনের আগে রঙের নামকরণের মানক।
গাঢ় খাকি
ডানদিকে ওয়েব কালার গাঢ় খাকি প্রদর্শিত হয়।
এটি X11 রঙের নামের মধ্যে গাঢ় খাকির সাথে মিলে যায়।
সবুজ খাকি
ডানদিকে সবুজ খাকি রঙ প্রদর্শিত হয়, সাধারণভাবে অনেক কমনওয়েলথ দেশে খাকি বলা হয়, যা খাকি ড্র্যাব, জলপাই বা জলপাই ড্র্যাব নামেও পরিচিত।
বলরামপুর সমষ্টি উন্নয়ন ব্লক, পুরুলিয়া জেলা
বলরামপুর সমষ্টি উন্নয়ন ব্লক হল ভারতের পশ্চিমবঙ্গ রাজ্যের পুরুলিয়া জেলার পুরুলিয়া সদর মহকুমার একটি প্রশাসনিক বিভাগ (সমষ্টি উন্নয়ন ব্লক)।
প্রেক্ষাপট
খ্রিস্টীয় পঞ্চম শতাব্দীতে রচিত জৈন ধর্মগ্রন্থ ভগবতীসূত্রে পুরুলিয়াকে প্রাচীন ষোড়শ মহাজনপদের অন্যতম বজ্রভূমির অংশ হিসেবে উল্লেখ করা হয়েছে। ১৮৩৩ সালে জঙ্গলমহল জেলা বিভাজিত করে মানভূম জেলা গঠিত হয়। এই জেলার সদর ছিল মানবাজার। ১৮৩৮ সালে সদর স্থানান্তরিত হয় পুরুলিয়া শহরে। স্বাধীনতার পর মানভূম জেলা বিহার রাজ্যের অংশই থেকে যায়। এই সময় বিহার সরকার জেলার সংখ্যাগরিষ্ঠ বাংলাভাষীদের উপর হিন্দি ভাষা চাপিয়ে দেওয়ার চেষ্টা করলে এই জেলায় বাংলা ভাষা আন্দোলনের সূত্রপাত হয়। ১৯৫৬ সালের রাজ্য পুনর্গঠন আইন এবং বিহার ও পশ্চিমবঙ্গ (অঞ্চল হস্তান্তর) আইন অনুযায়ী মানভূম জেলা বিহার ও পশ্চিমবঙ্গের মধ্যে দ্বিধাবিভক্ত হয়ে যায়।
লাল করিডোর
পুরুলিয়া জেলার মাওবাদী-অধ্যুষিত সমষ্টি উন্নয়ন ব্লকগুলি হল: ঝালদা ১, ঝালদা ২, আড়শা, বাঘমুন্ডি, বলরামপুর, বরাবাজার, মানবাজার ২ ও বান্দোয়ান। মানবাজার ১ ও জয়পুর সমষ্টি উন্নয়ন ব্লক থেকেও কয়েকটি মাওবাদী কার্যকলাপের খবর আসে এবং ক্ষেত্রবিশেষে ইঙ্গিত পাওয়া যায় যে সমগ্র পুরুলিয়া জেলাতেই মাওবাদী কার্যকলাপ চলছিল।
২০০৮ সালের ২ নভেম্বর পশ্চিম মেদিনীপুর জেলার শালবনী এলাকায় পশ্চিমবঙ্গের তৎকালীন মুখ্যমন্ত্রী বুদ্ধদেব ভট্টাচার্যকে হত্যার একটি প্রয়াস ব্যর্থ হওয়ার পর লালগড় আন্দোলন সর্বসাধারণের দৃষ্টি আকর্ষণ করে। এরপর পুলিশ এলাকায় শান্তিরক্ষায় প্রবৃত্ত হলে আশেপাশের এলাকাতেও ধড়পাকড় শুরু হয়। সিপিআই(এম)-এর অনেক কর্মী মাওবাদীদের হাতে নিহত হত। লালগড় আন্দোলনের কেন্দ্র লালগড় হলেও এটি পার্শ্ববর্তী তিন জেলা পশ্চিম মেদিনীপুর, বাঁকুড়া ও পুরুলিয়ার ১৯টি থানা এলাকার মধ্যে ছড়িয়ে পড়েছিল। ঝাড়খণ্ডের সীমান্তবর্তী এই সব ক'টি জেলাই ঘন অরণ্যে ঢাকা অঞ্চল। ২০০৯ সালের ১১ জুন এই অঞ্চলে সিআরপিএফ ও অন্যান্য বাহিনী নিয়োগ করা হয়। ২০১১ সালের বিধানসভা নির্বাচনের পর পশ্চিমবঙ্গে সরকার পরিবর্তন ঘটে এবং ধীরে ধীরে লালগড় আন্দোলনও স্তিমিত হয়ে পড়ে। ২০১১ সালের ২৪ নভেম্বর মাওবাদী নেতা কিশেনজির মৃত্যুই এই ঘটনা-পরম্পরার শেষ উল্লেখযোগ্য ঘটনা।
ভূগোল
বলরামপুর সমষ্টি উন্নয়ন ব্লক গঠনকারী অন্যতম পঞ্চায়েত তেঁতলোর স্থানাংক 23.09655°N, 86.21813°W।
বলরামপুর সমষ্টি উন্নয়ন ব্লক পুরুলিয়া জেলার দক্ষিণাঞ্চলে অবস্থিত। বাঘমুন্ডি-বান্দোয়ান উচ্চভূমি রাঁচি মালভূমি থেকে নেমে আসা একটি অঞ্চল। বাঘমুন্ডি ও বলরামপুর অঞ্চলে অযোধ্যা পাহাড়ই প্রধান উচ্চভূমি অঞ্চলটি গঠন করেছে, যা সুবর্ণরেখা ও কংসাবতী নদীদ্বয়ের মধ্যে জলবিভাজিকার কাজ করে। সমুদ্রপৃষ্ঠ থেকে এই অঞ্চলের উচ্চতা ৪৭৫ থেকে ৭০০ মিটার।
বলরামপুর সমষ্টি উন্নয়ন ব্লকের উত্তর দিকে রয়েছে আড়শা সমষ্টি উন্নয়ন ব্লক, পূর্ব ও দক্ষিণ দিকে রয়েছে বরাবাজার সমষ্টি উন্নয়ন ব্লক; এবং পশ্চিম দিকে রয়েছে ঝাড়খণ্ড রাজ্যের সরাইকেলা খারসাওয়ান জেলার নিমডি সমষ্টি উন্নয়ন ব্লক ও বাঘমুন্ডি সমষ্টি উন্নয়ন ব্লক।
বলরামপুর সমষ্টি উন্নয়ন ব্লকের আয়তন ৩০০.৮৮ বর্গ কিলোমিটার। এই ব্লকে একটি পঞ্চায়েত সমিতি, ৭টি গ্রাম পঞ্চায়েত, ৯২টি গ্রাম সংসদ, ৯০টি মৌজা, ৮৯টি জনবসতিপূর্ণ গ্রাম ও একটি জনগণনা নগর রয়েছে। ব্লকটি বলরামপুর থানার এক্তিয়ারভুক্ত এলাকার অন্তর্গত। এই ব্লকের সদর দফতর বাঘাডিতে অবস্থিত।
বলরামপুর সমষ্টি উন্নয়ন ব্লক/পঞ্চায়েত সমিতির অন্তর্গত গ্রাম পঞ্চায়েতগুলি হল: বলরামপুর, বরা-উরমা, বেলা, দারদা, গেঁড়ুয়া, ঘাটবেড়া-কেড়োয়া ও তেঁতলো।
জনসংখ্যা
২০০১ সালের জনগণনার প্রতিবেদন অনুযায়ী, বলরামপুর সমষ্টি উন্নয়ন ব্লকের মোট জনসংখ্যা ছিল ১১৮,০৭৮; যার মধ্যে ৬০,৪২৪ জন ছিল পুরুষ এবং ৫৭,৬৪৭ জন ছিল মহিলা। ১৯৯১-২০০১ দশকে আড়শার জনসংখ্যা বৃদ্ধির নথিবদ্ধ হার ছিল ১৪.২৭ শতাংশ। উল্লেখ্য, এই দশকে পুরুলিয়া জেলায় এই হার ছিল ১৩.৯৬ শতাংশ এবং সমগ্র রাজ্যে এই হার ছিল ১৭.৮৪ শতাংশ।
বলরামপুর সমষ্টি উন্নয়ন ব্লকের একমাত্র জনগণনা নগরটি হল (বন্ধনীতে ২০১১ সালের জনগণনার হিসেব): বলরামপুর (২৪,৪৩১)।
বলরামপুর সমষ্টি উন্নয়ন ব্লকের বড়ো গ্রাম (৪,০০০+ জনসংখ্যাবিশিষ্ট) হল (বন্ধনীতে ২০১১ সালের জনগণনার হিসেব): গেঁড়ুয়া (৬,৪৫৬).
এই ব্লকের অন্যান্য গ্রামগুলি হল (বন্ধনীতে ২০১১ সালের জনগণনার হিসেব): বেলা (৩,৪৩৬), দারদা (২,৬১৯), তেঁতলো (২,৯২৪), ঘাটবেড়া (১,৮৫৮) ও কেড়ায়া (২,১৪০)।
সাক্ষরতা
২০১১ সালের জনগণনার প্রতিবেদন অনুযায়ী, বলরামপুর সমষ্টি উন্নয়ন ব্লকের মোট সাক্ষর জনসংখ্যা ৭১,১৭৬ (অন্যূন ছয় বছর বয়সী জনসংখ্যার ৬০.৪০ শতাংশ); এর মধ্যে পুরুষ সাক্ষরের সংখ্যা ৪৪,৯৫০ (অন্যূন ছয় বছর বয়সী পুরুষ জনসংখ্যার ৭৪.১৮ শতাংশ) এবং সাক্ষর মহিলার সংখ্যা ২৬,২২৬ (অন্যূন ছয় বছর বয়সী মহিলা জনসংখ্যার ৪৫.৮২ শতাংশ)। সাক্ষরতার ক্ষেত্রে লিঙ্গবৈষম্যের হার ছিল ২৮.৩৫ শতাংশ।
ভাষা ও ধর্ম
২০০১ সালের জনগণনার প্রতিবেদন অনুযায়ী, পুরুলিয়া জেলার ৭৬.৬ শতাংশ অধিবাসীর মাতৃভাষা ছিল বাংলা, ১১.৪ শতাংশের সাঁওতালি, ৭.৭ শতাংশের কুর্মালি, ১.৯ শতাংশের হিন্দি, ১.১ শতাংশের উর্দু, ০.৩ শতাংশের খোরঠা/খোট্টা, ০.২ শতাংশের তেলুগু, ০.১ শতাংশের ওডিয়া, ০.১ শতাংশের মুন্ডারি এবং ০.৪ শতাংশের অন্যান্য ভাষা।
পুরুলিয়া জেলার পশ্চিম সীমান্তবর্তী অঞ্চলে যে স্থানীয় বাংলা উপভাষা প্রচলিত তা প্রায়শই কুর্মালি, খোরঠা ও খোট্টাহির মতো মগহি উপভাষা, এমনকি খোট্টা বাংলার সঙ্গেও মিশে যায়। জেলার অনেক সমষ্টি উন্নয়ন ব্লকেই আদিবাসীদের উপস্থিতি চোখে পড়ার মতো। পূর্বতন মানভূম জেলার জনসংখ্যার প্রায় ১৪ শতাংশের মাতৃভাষা ছিল সাঁওতালি। কেউ কেউ কুর্মালি, মুণ্ডারি এবং ভূমিজ বা মাহলি সম্প্রদায়ের ভাষার মতো মুন্ডারি বা কোলারিয়ান ভাষাতেও কথা বলত। যদিও খুব অল্প সংখ্যক মানুষই এই ভাষাগুলিতে (বিষেষত ভূমিজদের ভাষায়) কথা বলত। সেই কারণে সন্দেহ করা হয় যে, বিভিন্ন জনগণনায় আদিবাসীরাও বাংলাকে নিজেদের মাতৃভাষা বলে নথিভুক্ত করেছে, যদিও তারা এখনও এই সকল ভাষায় নিজেদের মধ্যে কথোপকথন চালায়।
২০১১ সালের জনগণনার প্রতিবেদন অনুযায়ী, আড়শা সমষ্টি উন্নয়ন ব্লকের হিন্দুদের মোট সংখ্যা ১০৮,৮২৯; যা মোট জনসংখ্যার ৭৮.৮৯ শতাংশ। মুসলমানের সংখ্যা ৭,৯৬৬ (৫.৭৭ শতাংশ), খ্রিস্টানের সংখ্যা ৬৪৮ (০.৪৭ শতাংশ) এবং অন্যান্য ধর্মাবলম্বীদের সংখ্যা ২০,৫০৭ (১৪.৮৭ শতাংশ)। অন্যান্য ধর্মাবলম্বীদের মধ্যে আছে আদিবাসী, মারাং বোরো, সাঁওতাল, সারনাথ, সারি ধর্ম, সর্না, আলছি, বিদিন, সন্ত, সায়েভধর্ম, সেরান, সরন, সারিন, খেরিয়া, ও অন্যান্য ধর্মীয় সম্প্রদায়।
গ্রামীণ দারিদ্র
২০০৫ সালে গ্রামীণ পরিবার সমীক্ষার প্রতিবেদন অনুযায়ী, পুরুলিয়া জেলার ৩২.৮৫ শতাংশ পরিবার দারিদ্র সীমার নিচে বসবাস করে। বিশ্বব্যাংকের একটি প্রতিবেদন অনুযায়ী, ২০১২ সালে পুরুলিয়া, মুর্শিদাবাদ ও উত্তর দিনাজপুর জেলার ৩১-৩৮ শতাংশ পরিবার দারিদ্র সীমার নিচের রয়েছে, যা পশ্চিমবঙ্গে সকল জেলার মধ্যে সর্বোচ্চ হার। উল্লেখ্য, এই প্রতিবেদনে বলা হয়েছে যে পশ্চিমবঙ্গের মোট জনসংখ্যার মধ্যে ২০ শতাংশই দারিদ্র সীমার নিচে বসবাস করে।
জীবিকা
২০১১ সালের হিসেব অনুযায়ী, বলরামপুর সমষ্টি উন্নয়ন ব্লকের সকল শ্রমিকদের মধ্যে ১২,৩৩৩ জন কৃষক (২১.৭৬ শতাংশ), ২১,৩৮৪ জন খেতমজুর (৩১.৭৩ শতাংশ), ১,৫১৭ জন কুটিরশিল্পের সঙ্গে যুক্ত (২.৬৮ শতাংশ) এবং ২১,৪৪১ জন অন্যান্য ক্ষেত্রের শ্রমিক (৩৭.৮৩ শতাংশ)। ব্লকে মোট শ্রমিকের সংখ্যা ৫৬,৬৭৫ (মোট জনসংখ্যার ৪১.০৮ শতাংশ) এবং অ-শ্রমিকের সংখ্যা ৮১,২৭৫ (মোট জনসংখ্যার ৫৮.৯২ শতাংশ)।
টীকা: জনগণনার নথিতে সেই ব্যক্তিকেই কৃষক বিবেচনা করা হয়েছে, যিনি স্বীয়/সরকারি/প্রাতিষ্ঠানিক মালিকানাধীন জমিতে কৃষিকাজ/তত্ত্বাবধানের কাজে নিযুক্ত। যে ব্যক্তি অন্যের জমিতে অর্থ বা সম্পদ বা অংশীদারিত্বের বিনিময়ে শ্রমদান করেন, তাঁকে খেতমজুর ধরা হয়। কুটিরশিল্প সেই শিল্পকেই বলা হয়, যাতে পরিবারে বা গ্রামের মধ্যে এক বা একাধিক সদস্য যুক্ত এবং যে শিল্প ১৯৪৮ সালের কারখানা আইন মোতাবেক কারখানা হিসেবে নথিভুক্ত হওয়ার যোগ্যতাসম্পন্ন নয়। অন্যান্য শ্রমিকেরা হলেন কৃষক, খেতমজুর বা কুটিরশিল্পের সঙ্গে যুক্ত শ্রমিক ভিন্ন অন্য উপায়ে যাঁরা অর্থনৈতিক কার্যকলাপের সঙ্গে জড়িত। এঁদের মধ্যে আছেন কারখানা, খনি, বন, পরিবহণ ও অফিসের কর্মচারী, যাঁরা ব্যবসা ও বাণিজ্যের সঙ্গে যুক্ত, শিক্ষক, বিনোদনশিল্পী প্রমুখ।
পরিকাঠামো
২০১১ সালে প্রকাশিত ডিস্ট্রিক্ট সেন্সাস হ্যান্ডবুক, পুরুলিয়া-য় প্রদত্ত তথ্য অনুযায়ী, বলরামপুর সমষ্টি উন্নয়ন ব্লকে ৮৯টি জনবসতিপূর্ণ গ্রাম রয়েছে। ৮৭টি গ্রামে (৯৭.৯৫ শতাংশ) বিদ্যুৎ সংযোগ রয়েছে। ৮৯টি গ্রামে (১০০ শতাংশ) পানীয় জলের সরবরাহ রয়েছে। ১৪টি গ্রামে (১৫.৭৩ শতাংশ) ডাকঘর রয়েছে। ৭৮টি গ্রামে (৮৭.৬৪ শতাংশ) টেলিফোন সংযোগ (ল্যান্ডলাইন, পাবলিক কল অফিস ও মোবাইল ফোন সহ) রয়েছে। ২২টি গ্রামে (২৪.৭২ শতাংশ) পাকা রাস্তা এবং ২৪টি গ্রামে (২৬.৯৭ শতাংশ) পরিবহন সংযোগ (বাস, রেল ও নাব্য জলপথ) রয়েছে। ৬টি গ্রামে (৬.৭৪ শতাংশ) কৃষিঋণ সংস্থা ও ৪টি গ্রামে (৪.৪৯ শতাংশ) ব্যাংক পরিষেবা সুলভ।
কৃষি
২০১৩-১৪ সালের হিসেব অনুযায়ী, বলরামপুর সমষ্টি উন্নয়ন ব্লকে কৃষিকাজের সঙ্গে যুক্ত ব্যক্তিদের নিম্নোক্ত উপায়ে শ্রেণিবিভক্ত করা হয়: বর্গাদার ০.৭১ শতাংশ, পাট্টার (নথি) অধিকারী ১৭.৬২ শতাংশ, ছোটো চাষি (১ ও ২ হেক্টর জমির মালিক) ৬.৬৫ শতাংশ, প্রান্তিক চাষি (১ একরের কম পরিমাণ জমির মালিক) ২৪.১০ শতাংশ ও খেতমজুর ৫০.৯২ শতাংশ।
২০১৩-১৪ সালের হিসেব অনুযায়ী, বলরামপুর সমষ্টি উন্নয়ন ব্লকের মোট সেচিত জমির পরিমাণ ৭,৫৯১.৭৩ হেক্টর, যার মধ্যে ৩,৩৯৩.৬১ হেক্টর জমির খালের জলে সেচিত, ৩,৭৩৬.৬৭ হেক্টর জমি জলাধারের জলে সেচিত, ৬১.৫৭ হেক্টর জমি নদী থেকে তোলা জলে সেচিত, ৯৯.৮০ হেক্টর জমি খনিত কূপের জলে সেচিত এবং ৩০০.০০ হেক্টর জমি অন্য উপায়ে সেচিত হয়।
২০১৩-১৪ সালের হিসেব অনুযায়ী, বলরামপুর সমষ্টি উন্নয়ন ব্লকে ৩০,০৩৪ হেক্টর জমি থেকে মোট ৭৪,৪১০ টন আমন ধান (প্রধান শীতকালীন ফসল); ১১৩ হেক্টর জমি থেকে ৩৩৪ টন বোরো ধান (গ্রীষ্মকালীন ফসল); ১২৫ হেক্টর জমি থেকে ২৯৯ টন গম; ৩৭৩ হেক্টর জমি থেকে ৩৭৩ টন ভুট্টা; ৭৫ হেক্টর জমি থেকে ১,৭৭৫ টন আলু উৎপাদিত হয়। এছাড়াও এই ব্লকে মাসকলাই, তিল ও সরষে উৎপাদিত হয়।
ব্যাংক পরিষেবা
২০১৩-১৪ সালের হিসেব অনুযায়ী, বলরামপুর সমষ্টি উন্নয়ন ব্লকে ৬টি বাণিজ্যিক ব্যাংক ও ১টি গ্রামীণ ব্যাংকের কার্যালয় রয়েছে।
অনুন্নত অঞ্চল অনুদান তহবিল
পুরুলিয়া জেলা অনুন্নত অঞ্চল হিসেবে তালিকাভুক্ত হওয়ায় এই জাতীয় অঞ্চলের উন্নয়নের জন্য ভারত সরকার কর্তৃক গঠিত অনুন্নত অঞ্চল অনুদান তহবিল থেকে আর্থিক সাহায্য লাভ করে। ২০১২ সালের হিসেব অনুযায়ী, সারা দেশের ২৭২টি জেলা এই তালিকার অন্তর্ভুক্ত; যার মধ্যে পশ্চিমবঙ্গের ১১টি জেলা রয়েছে।
পরিবহণ
২০১৩-১৪ সালের হিসেব অনুযায়ী, আশড়া সমষ্টি উন্নয়ন ব্লকে ৪টি প্রান্তিক বাস রুট রয়েছে।
১৮ নং জাতীয় সড়ক ঝাড়খণ্ড রাজ্যের ধানবাদ জেলার গোবিন্দপুর (১৯ নং জাতীয় সড়কের মোড়) থেকে ওডিশা রাজ্যের বালেশ্বরের দিকে যাওয়ার পথে পুরুলিয়া জেলার ঝালদা থেকে পূর্ব মেদিনীপুর জেলার জুনপুট পর্যন্ত প্রসারিত ৪ নং জাতীয় সড়কের সঙ্গে মিলিত হয়েছে বলরামপুরে।
দক্ষিণ পূর্ব রেলের আসানসোল-টাটানগর-খড়গপুর লাইনের আদ্রা-চান্ডিল শাখা এই সমষ্টি উন্নয়ন ব্লকের উপর দিয়ে গিয়েছে। বরাভূম ও বিরামডি রেল স্টেশন দু'টি এই ব্লকে অবস্থিত।
শিক্ষাব্যবস্থা
২০১৩-১৪ সালের হিসেব অনুযায়ী, বলরামপুর সমষ্টি উন্নয়ন ব্লকের ১২৬টি প্রাথমিক বিদ্যালয়ে ১৩,৫৩৭ জন শিক্ষার্থী, ২০টি মধ্য বিদ্যালয়ে ৯৩৪ জন শিক্ষার্থী এবং ১০টি উচ্চ মাধ্যমিক বিদ্যালয়ে ১৩,৯৩৮ জন শিক্ষার্থী পড়াশোনা করে। এই ব্লকের একটি সাধারণ কলেজে ১,৮৬২ জন শিক্ষার্থী এবং বিশেষ ও অচিরাচরিত ধারার ৩৭৭টি শিক্ষাপ্রতিষ্ঠানে ৭,৮৬০ জন শিক্ষার্থী পড়াশোনা করে।
২০১১ সালের জনগণনার তথ্য অনুযায়ী, বলরামপুর সমষ্টি উন্নয়ন ব্লকের ৮৯টি জনবসতিপূর্ণ গ্রামের মধ্যে ৫টি গ্রামে একটিও বিদ্যালয় নেই, ৩৬টি গ্রামে দুই বা ততোধিক প্রাথমিক বিদ্যালয় আছে, ৩৫টি গ্রামে অন্তত একটি প্রাথমিক ও একটি মধ্য বিদ্যালয় আছে এবং ৮টি গ্রামে অন্তত একটি মধ্য ও একটি মাধ্যমিক বিদ্যালয় রয়েছে।
১৯৮৫ সালে রাঙাডিতে বলরামপুর কলেজ প্রতিষ্ঠিত হয়।
স্বাস্থ্য পরিষেবা
২০১৪ সালের হিসেব অনুযায়ী, বলরামপুর সমষ্টি উন্নয়ন ব্লকে একটি গ্রামীণ হাসপাতাল, ৩টি প্রাথমিক স্বাস্থ্যকেন্দ্র এবং ১টি বেসরকারি নার্সিং হোম আছে। এগুলিতে মোট ৬৭টি শয্যা ও ৮ জন চিকিৎসক সুলভ। ব্লকের স্বাস্থ্যকেন্দ্র ও উপকেন্দ্রগুলিতে ১০,২৫৫ জন রোগী অন্তর্বিভাগে ও ২৫০,৪১৪ জন রোগী বহির্বিভাগে চিকিৎসার সুযোগ পান।
রাঙাডির ৩০টি শয্যাবিশিষ্ট বাঁশগড় গ্রামীণ হাসপাতাল হল এই ব্লকের প্রধান সরকারি চিকিৎসাকেন্দ্র। কেড়োয়াতে (১০টি শয্যাবিশিষ্ট), নেকরায়ে (৬টি শয্যাবিশিষ্ট) ও মালতীতে (৬টি শয্যাবিশিষ্ট) প্রাথমিক স্বাস্থ্যকেন্দ্র আছে। বাঁশগড়ে ১৫টি শয্যাবিশিষ্ট গান্ধী স্মৃতি হাসপাতাল একটি বেসরকারি সংস্থা কর্তৃক পরিচালিত হয়।
ডিবি সিটি মল
ডিবি সিটি মল হল একটি শপিং কমপ্লেক্স যা ভারতের মধ্যপ্রদেশের ভোপাল শহরে অবস্থিত। এটি ভোপালের ১১তম বৃহত্তম শপিং মল। এটি মহারানা প্রতাপ নগরের কাছে অবস্থিত।
বিস্তারিত
মলটি পরিচালিত হয় দৈনিক ভাস্কর গ্রুপ দ্বারা এবং ছয়-পর্দার মাল্টিপ্লেক্স পরিচালিত হয় সিনেপোলিস দ্বারা।
মোল্লা বাড়ীর বউ
মোল্লা বাড়ির বউ ২০০৫ সালে মুক্তিপ্রাপ্ত একটি বাংলাদেশী চলচ্চিত্র । জনপ্রিয় টিভি ধারাবাহিক নির্মাতা সালাউদ্দিন লাভলু এই ছবিটি পরিচালনা করেন এবং এই ছবিটি পরিচালনার মধ্যে দিয়েই তিনি চলচ্চিত্র জগতে পদার্পণ করেন। সম্পূর্ণ পারিবারিক ও সামাজিক কুসংস্কার বেড়াজালের গল্প নিয়ে নির্মিত হয় এই ছবিটি। ছবিতে প্রধান চরিত্রগুলোতে অভিনয় করেছেন বাংলাদেশ এর বিখ্যাত অভিনেতা এ টি এম শামসুজ্জামান, মৌসুমী, রিয়াজ, শাবনূর ও প্রাণ রায় । ছবিটিতে হাসি আর কান্নার কিছু রেশ থাকার কারণে, বাংলাদেশের কৌতূহলি দর্শকদের দারুণ আনন্দ দিতে সক্ষম হয়।
কাহিনী সংক্ষেপ
হোতাপাড়া গ্রাম ২০০ বিঘা জমির মালিক “গাজী এবাদত মোল্লা” (এ টি এম শামসুজ্জামান) পরিবারের বসবাস। মোল্লার একমাত্র ছেলে “জোয়ান গাজী” (রিয়াজ) ছোট বেলা থেকে এমনভাবে গড়ে উঠেছে যে, সে পৃথিবীতে বাবা ছাড়া কোন কিছু বোঝেনা এমনকি বউকে ভালোবাসতে বোঝেনা। আর পুত্রবধু “বকুল” (মৌসুমী) হচ্ছে প্রকৃতির প্রেমিক, তার সুখ, দুঃখ, আনন্দ, হাসি, কান্না, সব কিছু প্রকৃতিকে ঘিরে। প্রকৃতির সাথে তার রয়েছে গভীর ভালোবাসার সম্পর্ক। শ্বশুর গাজী সাহেব পুত্রবধুর উপর অত্যাচার করে। ইতিমধ্য তার ছেলের মাধ্যমে গাজী তার সংসারে নতুন বংশধর আসার খবর পেয়ে খুব খুশি হয় এবং বৌমার গলায় তাবিজ পরিয়ে দেন ও বৌমা বকুলকে প্রকৃতির প্রেম ছিন্ন করে হামামখানা (গোসলখানা) বানিয়ে দেন। বকুল হামামখানায় না গিয়ে পুকুরে গোসল করতে গিয়ে পা পিছলে পড়ে। এই ঘটনায় বকলের পেটের সন্তান নষ্ট হয়ে যায়। এরপরই বকুলের উপর শুরু হয় গাজীর অত্যাচারের আর এক নতুন অধ্যায়। বকুলকে জ্বীনে ধরেছে বলে জ্বীন ছাড়ানোর নামে ওঝাঁকে দিয়ে বকুলের উপর চালানো হয় অমানুষিক নির্যাতন।
গাজী পুনরায় ছেলেকে বাপ-মা মরা পরের বাড়িতে কাজ করে খাওয়া “পারুল”কে (শাবনূর) দ্বিতীয় বউ হিসেবে ঘরে আনে। কিন্তু পারুল প্রচন্ড চালাক ও বুদ্ধিমতি মেয়ে । সে এই বাড়ীতে বউ হয়ে আসার পূর্বেই এ বাড়ীর সকল কাহিনী জানে এবং পরিকল্পনা করে শ্বশুর গাজীকে কীভাবে উচিত শিক্ষা দেয়ে যায়। গাজী ছোট বউ পারুলের আচরনে মুগ্ধ হয়ে এ বাড়ীর পুরো দায়িত্ব তাকে দেয় এবং এই সুযোগটা পারুল কাজে লাগায়। এক পর্যায়ে বড় বউ বকুল পাগল হয়ে ঘরের বাহিরে চলে আসে। গাজী তাতে ক্ষিপ্ত হয়ে বকুলকে বেঁধে রাখে। ছেলে জোয়ান গাজী জোর গলায় কথা বলে বকুলের বাঁধন খুলে দেয় এবং সবাইকে হুকুম দেয় বকুলকে যেন আর কেউ বেঁধে না রাখে। ছেলের হঠাৎ এমন আচরনে ক্ষিপ্ত হয় গাজী এমনি এক সময় ছোট বউ পারুল গাজীকে বলে উঠে- আমারতো মনে হয় আপনাকেও জ্বীনে ধরেছে। এ কথা শুনে গাজী ভয় পেয়ে পালাতে গিয়ে “মাষ্টার” (প্রান রায়) এর হাতে ধরা পড়ে। তখন জোয়ান বাবার সুরে ওঝাঁ ডেকে জ্বীন তাড়ানোর নামে গাজীকে বাঁশের চাপা দেয়।
সংগীত
মোল্লা বাড়ীর বউ ছবিটির গীতিকার শাহ আলম সরকার এবং সুর ও সংগীত পরিচালনা করেন ইমন সাহা
সাউন্ড ট্র্যাক
{| class="wikitable" ! ট্র্যাক !! গান !! গীতিকার !! সুর ও সংগীত !! কণ্ঠশিল্পী !! পর্দায়
পশ্চিমবঙ্গের চলচ্চিত্র
সত্যজিৎ রায়ের "পথের পাঁচালী(১৯৫৫)" ১৯৫৬ সালের কান চলচ্চিত্র উৎসবে শ্রেষ্ঠ মানব প্রামাণ্যচিত্র পুরস্কার লাভ করে।
নামকরণ তত্ত্ব
"টালিউড" নামটি হলিউড থেকে অনুপ্রাণিত হয়ে রাখা হয়। এর নেপথ্যে আছেন আমেরিকান সিনেমাটোগ্রাফার উইলফোর্ড ই. ডেমিং যিনি ভারতে সবাক চলচ্চিত্র নির্মাণের সাথে জড়িত। ইন্ডাস্ট্রিটি যেহেতু টালিগঞ্জে অবস্থিত তাই হলিউডের সাথে মিল রেখে এর নাম "টালিউড" বা "টলিউড" রাখা স্বাভাবিকই ছিল। সেই সময়টিতে টালিগঞ্জ ছিল ভারতে র অন্যতম সিনেমা কেন্দ্র, যেমন মার্কিন যুক্তরাষ্ট্রের হলিউড ।
১৯৩২ সালে ডেমিং টলিউডের নাম হলিগঞ্জ রাখতে চেয়েছিলেন। কিন্তু তিনি আবার টলিউড নামেই ফিরে আসেন কারণ "টালি" একটি নাম ও "গঞ্জ" বলতে বাজার বোঝায়। তাই টলিউডই যথার্থ ছিল।